Georgs Marko

Georgs Marko (; , Čerņivci — , Vīne) bija rumāņu izcelsmes Austrijas šahists.

 Biogrāfija 
Ar šahu nopietni sācis nodarboties Bukarestē, kad iepazinies ar tā laika vadošo rumāņu šahistu Ādolfu Albinu. No 1885. gada dzīvojis Vīnē, kur strādājis par pilsētas šaha kluba sekretāru. No 1898. gada līdz 1916. gadam bijis žurnāla Wiener Schachzeitung redaktors. Publicējis daudz rakstu par šaha atklātņu teoriju, kā arī tā laika lielāko turnīru partiju krājumus un apskatus. Piedalījies daudzos šaha turnīros. Labākie rezultāti ir izcīnītās trešās vietas 1903. gadā Vīnē (aiz Mihaila Čigorina un Frenka Māršala)Vienna (1903) un 1912. gadā Stokholmā (turnīrā uzvarēja Aleksandrs Aļehins).Stockholm (1912) Mačos divas reizes spēlējis neizšķirti ar Kārli Šlehteru - 1893. gadā 5:5 (+0, =10, -0) un 1894. gadā 5½:5½ (+4, =3, -4), 1901. gadā uzvarējis Ādolfu Albinu ar 6:4, bet 1904. gadā zaudējis Davidam Janovskim ar 2:4. Pēc spēles stila bijis pozicionāls šahists, kurš izcēlies ar attapību uzbrukumā un sīkstu aizsardzību.

 Atsauces 

 Ārējās saites 

 G. Marko šaha kompozīcijas vietnē PDB-Server

Kategorija:1863. gadā dzimušie
Kategorija:1923. gadā mirušie
Kategorija:Čerņivcos dzimušie
Kategorija:Austroungārijas šahisti
Kategorija:Austrijas šahisti
Kategorija:Rumānijas šahisti
Kategorija:Šaha problēmisti